মেয়ের বাবা রণজিত্ সিং পেশায় ক্যাটারিং ব্যবসায়ী কাজের সূত্রে গুজরাটে গিয়েছেন, ভাইও বাইরে। বাড়িতে কেউ না থাকায় অতিথিদের আপ্পায়ন করতে মেয়েকেই মিষ্টি আনতে দোকানে পাঠান মা। মিস্টি খেতে খেতে চলে আলোচনা। মেয়েকে দেখার পর পছন্দ হয়েছে বলে জানায় পাত্র ও তাঁর মাসি। এরপর তারা চলে যায়। পাত্র চলে যাওয়ার পরই তরুণী দেখেন তাঁর মোবাইলটি উধাও। মোবাইল খুঁজতে খুঁজতে নজর যায় আলমারিতে। দেখেন আলমারি খোলা। হাওয়া ব্যাগে রাখা পাঁচ হাজার টাকাও। মা ও মেয়ের ব্যস্ততার সুযোগে পাত্র সেজে আসা ব্যক্তি ও তার সঙ্গে থাকা মহিলা প্রথমে মোবাইল ও পরে আলমারিতে থেকে টাকা নিয়ে পালায়।